钦定古今图书集成/理学汇编/文学典/第166卷 > 徐师曾文体明辩 > 《答吕伯恭》前人
## 钦定古今图书集成/理学汇编/文学典/第166卷 > 徐师曾文体明辩 > 《答吕伯恭》前人

熹昨拜书，以《五君子祠堂记文》为请，屡辱教字，都未
蒙喻及可否之意。窃观书札语意似己，不妨出此数
语，以慰一方学者之望，况发明前贤出处之意，又高
明平昔所以自任之重乎？非专出于鄙意也。《濂溪祠
记》，荆州已寄来矣，已属子澄书而刻之，旦夕刻成即
寄，但所请，窃望便为留意，及熹未去，得之幸甚。石谨
具矣。颙俟，颙俟！至恳至恳。熹上覆。塾子时乞呼来戒
教之为幸。熹又拜恳